Diari Oficial de la Generalitat Valenciana


Sumari del DOGV 7836, del 25-07-2016 (2016/5844)

ACORD de 8 de juliol de 2016, del Consell, de substitució de l'Acord de 13 de maig de 2016, pel qual es van adoptar mesures de contenció de la despesa pública per a assegurar el compliment dels compromisos adoptats per la generalitat en matèria d'estabilitat pressupostària i sostenibilitat financera.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/5844


Data del document
:   08-07-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 8 de juliol de 2016, del Consell, de substitució de l'Acord de 13 de maig de 2016, pel qual es van adoptar mesures de contenció de la despesa pública per a assegurar el compliment dels compromisos adoptats per la generalitat en matèria d'estabilitat pressupostària i sostenibilitat financera. [2016/5844]  
El 13 de maig de 2016 el Consell va declarar, mitjançant un acord específic, la no disponibilitat de 64.052.971 euros, en el marc del previst en l'Acord de la Comissió Delegada del Govern per a Assumptes Econòmics de 31 de març de 2016, i amb la finalitat d'assegurar el compliment dels compromisos en matèria d'estabilitat pressupostària assumits per la Generalitat per al present exercici.  
Contrastades les necessitats i compromisos de les diferents conselleries en què s'ordena l'activitat del Consell, i vistes les disponibilitats en l'estat de despeses, és necessari introduir determinades modificacions en el contingut inicial de l'acord de 13.05.2016, que -sense afectar ni a la suma total, ni a les condicions establides a aquest efecte- afecten fonamentalment als seus annexos I, III i IV, amb el següent abast:  
  
- En l'annex I, supressió de quatre línies de subvenció en la relació d'exceptuades;  
- En l'annex III, supressió de quatre programes de la relació de exceptuats;  
- En l'annex IV modificació dels imports de determinades entitats, i inclusió d'altres entitats noves.  
Per raons de seguretat jurídica i claredat, es considera oportú aprovar un nou acord del Consell que incorpore les modificacions apuntades, tinga la consideració de definitiu, substituïsca íntegrament a l'inicial i retrotraga els seus efectes a la data d'adopció de 13.05.2016.  
En conseqüència, d'acord amb el que es disposa en els articles 56 i 57 Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, i en l'Acord de la Comissió Delegada del Govern per a Assumptes Econòmics, sobre condicions addicionals a complir per les comunitats autònomes adherides al Fons de Finançament a Comunitats Autònomes, compartiment Fons de Liquiditat Autonòmic 2016, a proposta del conseller d'Hisenda i Model Econòmic, el Consell, prèvia deliberació, en la seua reunió del 8 de juliol de 2016,  
  
ACORDA  
  
Primer  
Amb l'objecte d'assegurar els objectius de contenció de la despesa pública, sense comprometre l'adequada prestació de serveis públics, es declara la no disponibilitat en un 5 % dels crèdits dels capítols IV, VI i VII i del 7 % en el capítol II, que queden a la disposició de la Conselleria d'Hisenda i Model Econòmic amb efectes d'abans del 18 de maig de 2016.  
En conseqüència, les diferents conselleries han de reajustar les seues prioritats de despesa a l'efecte de complir amb el que es disposa en aquest acord.  
  
Segon  
2.1. La declaració de no disponibilitat a que es refereix l'apartat anterior s'aplicarà amb el següent abast:  
1. No afectarà a fons finalistes;  
2. No afectarà a la dotació de les línies de subvenció o transferència que es detallen en els annexos I i II; i  
3. No afectarà a la totalitat dels crèdits vinculats als programes que es relacionen en l'annex III.  
2.2. En l'àmbit del sector públic instrumental, el detall dels crèdits i línies de transferències afectades per la no disponibilitat serà el que es detalla a l'annex IV.  
  
Tercer  
En qualsevol cas, el que es disposa en aquest acord no serà aplicable a les següents seccions pressupostàries: 01, 02, 03, 04, 17 i 24.  
Quart  
L'import total de la no disponibilitat autoritzada en el present acord ascendeix a 96.174.295 euros, d'acord amb el següent detall:  
  
  
Cinqué  
Aquest acord no podrà ser revocat sinó és en els termes i condicions previstos en l'acord sobre condicions addicionals a complir per les comunitats autònomes adherides al Fons de Finançament a Comunitats Autònomes, compartiment Fons de Liquiditat Autonòmic 2016, adoptat per la Comissió Delegada del Govern per a Assumptes Econòmics, en la seua reunió de 31 de març de 2016.  
  
Sisé  
La Conselleria d'Hisenda i Model Econòmic retrà compte al Consell de les actuacions realitzades a l'empara d'aquest acord.  
  
Torrevieja, 8 de juliol de 2016  
  
La consellera secretària del Consell,  
MÓNICA OLTRA JARQUE